open-index/open-wikipedia-markdown huggingface dataset:
Šapeko (upė)

**Šapeko** () – upė pietų Brazilijoje, Santa Katarinos valstijoje; dešinysis Urugvajaus upės intakas. Prasideda ties Takvara Verdės ir Sera do Šapeko kalnagūbrių sandūra, ~1200 m aukštyje, šalia Gvamirino ūkio, Paranos valstijos pasienyje. Smarkiai vingiuoja kalnuotomis vietovėmis į vakarus, nuo vidurupio – į pietvakarius. Vaga slenkstėta. Įteka į Urugvajų ties San Karlosu, į vakarus nuo Šapeko miesto.

Didžiausias intakas – Šapekozinjas (kairysis).

Upė daugelyje vietų patvenkta (Kebra Keišo ir kt. užtvankos). Teka pro Araukarijų nacionalinį parką, upės baseine yra Šapeko indėnų teritorija. Miestai prie Šapeko: Abelardo Lusas, Agvas Frijasas, Nova Erešinas, Agvas de Šapeko, San Karlosas.

## Šaltiniai
Varzėja (upė)

**Varzėja** ( 'varzėjos upė') – upė pietų Brazilijoje, Pietų Rio Grandės valstijoje; kairysis Urugvajaus upės intakas. Prasideda Košilja Grandės kalnagūbryje, ~600 m aukštyje, netoli į vakarus nuo Paso Fundo. Smarkiai vingiuoja daugiausia į šiaurės vakarus, šiaurę. Įteka į Urugvajų į vakarus nuo Irai miesto.

Didžiausi intakai – Šadresas, Truvas, Sarandi (dešinieji), Braga (kairysis).

Miestai prie Varzėjos: Karazinjas, Bara Funda, Rodejo Bonitas.

## Šaltiniai
Varzėja (reikšmės)

**Varzėja** ( – 'salpa, užliejami plotai, aliuvinė lyguma') gali reikšti:
* varzėja – užliejami Amazonijos miškai;
* Varzėja – miestas Brazilijoje, Paraiboje;
* Varzėja – miestas Brazilijoje, Šiaurės Rio Grandėje;
* Varzea Paulista – miestas Brazilijoje, San Paulo valstijoje;
* Varzea Grandė – miestas Brazilijoje, Mato Grose;
* Varzea Grandė – miestas Brazilijoje, Piaui;
* Varzea Branka – miestas Brazilijoje, Piaui;
* Varzea da Palma – miestas Brazilijoje, Minas Žeraise;
* Varzea Alegrė – miestas Brazilijoje, Searoje;
* Varzea Nova – miestas Brazilijoje, Bahijoje;
* Varzea do Posas – miestas Brazilijoje, Bahijoje;
* Varzea da Rosa – miestas Brazilijoje, Bahijoje;
* Varzėja – keletas kaimų šiaurės Portugalijoje;
* Varzėja – Prajos kvartalas;
* Varzėja – upė Brazilijoje, Urugvajaus intakas;
* Varzėjos stadionas – stadionas Žaliajame Kyšulyje, Prajoje;
* varzėjos (*Varzea*) – P. Amerikos driežų gentis.
Toumani Camara

**Tumanis Kamara** (, g. ) – Belgijos krepšininkas, žaidžiantis NBA lygoje besivaržančiame Portlando „Trail Blazers“ klube. Kamara universitete krepšinį žaisti pradėjo Georgia „Bulldogs“ komandoje, o po antrųjų metų persikėlė į Deitono „Flyers“.

## Profesionali karjera

### Portlando „Trail Blazers“ (2023–''dabar'')
2023 m. NBA naujokų biržoje Finikso „Suns“ pasirinko jį 52-uoju šaukimu. 2023 m. liepos 3 d. Kamara pasirašė ketverių metų naujoko sutartį.

2023 m. rugsėjo 27 d. Kamara kartu su Jrue Holiday, Deandre Ayton ir 2029 m. pirmojo rato šaukimu buvo iškeistas į Portlando „Trail Blazers“ kaip dalis trijų komandų sandorio, pagal kurį Damian Lillard iškeliavo į Milvokio „Bucks“, o Grayson Allen, Jusuf Nurkić, Nassir Little ir Keon Johnson – į Finikso „Suns“. Spalio 25 d. jis debiutavo „Trail Blazers“ ekipoje rungtynėse su Los Andželo „Clippers“ ir pelnė 7 taškus, atliko 1 rezultatyvų perdavimą bei atkovojo 2 kamuolius.

## Statistika

### NBA
#### Reguliarusis sezonas

|-
| style="text-align:left;"| 
| style="text-align:left;"| Portlandas
| 70 || 49 || 24.8 || .450 || .337 || **.758** || 4.9 || 1.2 || .9 || .5 || 7.5
|-
| style="text-align:left;"| 
| style="text-align:left;"| Portlandas
| **77** || **77** || **32.8** || **.456** || **.370** || .722 || **5.8** || **2.2** || **1.5** || **.6** || **11.3**
|- class="sortbottom"
| style="text-align:center;" colspan="2"| Karjera
| 147 || 126 || 29.0 || .453 || .359 || .738 || 5.4 || 1.8 || 1.2 || .6|| 9.5
|}

### Universitetas
{| class="wikitable sortable" style="text-align:right;"

|-
| style="text-align:left;"| 2019–20
| style="text-align:left;"| Džordžija
| 32 || 32 || 24.0 || .494 || .172 || .625 || 4.3 || .7 || .6 || .6 || 6.6
|-
| style="text-align:left;"| 2020–21
| style="text-align:left;"| Džordžija
| 25 || 25 || 28.4 || .471 || .263 || .621 || 7.7 || 1.6 || **1.2** || **1.1** || 12.8
|-
| style="text-align:left;"| 2021–22
| style="text-align:left;"| Deitonas
| **34** || **34** || 27.2 || .510 || .338 || .591 || 6.9 || 1.6 || .8 || .8 || 10.9
|-
| style="text-align:left;"| 2022–23
| style="text-align:left;"| Deitonas
| **34** || **34** || **30.0** || **.546** || **.363** || **.669** || **8.6** || **1.7** || **1.2** || .8 || **13.9**
|- class="sortbottom"
| style="text-align:center;" colspan="2"| Karjera
|  125 || 116 || 27.4 || .513 || .307 || .631 || 6.9 || 1.4 || 1.0 || .8 || 11.0

## Apdovanojimai ir pasiekimai
### NBA
* Antrosios NBA simbolinės gynybos komandos žaidėjas (2025 m.)
## Išnašos

## Nuorodos
* Toumani Camara profilis „Basketball Reference“
Hassanal Bolkiah

**Hasanalas Bolkiahas** (, pilnas vardas *Haji Hassanal Bolkiah Mu’izzaddin Waddaulah ibni Al-Marhum Sultan Haji Omar 'Ali Saifuddien Sa’adul Khairi Waddien*; 1946 m. liepos 15 d.) – Brunėjaus sultonas nuo 1967 m. ir šios karalystės ministras pirmininkas nuo 1984 m. Absoliutus monarchas, 29-asis Brunėjaus sultonas, tapęs sultonu tėvui atsisakius sosto. Laikomas vienu turtingiausių pasaulio žmonių, jo turtas siekia apie 30 mlrd. dolerių, kurį laiką buvo turtingiausias pasaulio žmogus. 2023 m. duomenimis, yra ilgiausiai valdantis pasaulio šalies vadovas, turi didžiausią pasaulyje retųjų automobilių kolekciją, privatų zoologijos sodą.

## Biografija

Sultono Omaro Ali Saifudieno III pirmagimis sūnus. Mokėsi privačiai, lankė Viktorijos institutą (Kvala Lumpūras, Malaizija), Karališkąją karo akademiją (Sandherstas, Anglija). 1961 m. tėvas jį paskelbė kronprincu, o 1967 m. tėvui atsisakius sosto, Hasanalas tapo sultonu, 1968 m. buvo karūnuotas, nors dar kurį laiką tėvas buvo svarbi politinė figūra, kol 1979 m. po žmonos mirties pasitraukė iš viešojo gyvenimo. 1984 m. Hasanalas paskelbė Brunėjaus nepriklausomybę nuo Jungtinės Karalystės.

Jo valdymo laikais Brunėjus tapo šalimi su išplėtota naftos ir gamtinių dujų gavybos bei perdirbimo pramone. Dėl to pasiektas aukštas gyvenimo lygis, minimalizuota opozicijos veikla. 2019 m. priėmė įstatymus, pagal kuriuos už nusikaltimus baudžiama pagal šariatą.

## Šaltiniai
Mauro Bolognini

**Mauro Bolonjinis** (; 1922 m. vasario 28 d. – 2001 m. gegužės 14 d.) – italų kino ir teatro režisierius. Jo brolis Manolo Bolognini (1925–2017) buvo kino prodiuseris

## Biografija
Pradžioje Bolonjinis neketino susieti gyvenimo su kinu ir baigė architektūros studijas Florencijoje. Pasibaigus Antrajam pasauliniam karui ir pradėjus populiarėti neorealizmui, jis susižavėjo kinu ir įstojo studijuoti scenografijos Eksperimentiniame kinocentre. Po jų Mauro tapo režisieriaus Luigi Zampa asistentu ir nuo 1948 m. iki 1952 m. kartu sukūrė 6 filmus. 1952 m. Mauro persikėlė į Prancūziją, kur dirbo asistentu pas režisierius Yves Allegret (filmas „Nez de cuir“) ir Jean Delannoy („La minute de verite“). 1953 m. jis dar asistavo režisieriams Mario Zampi bei Marino Girolami, kuomet tais pačiais metais gavo galimybę sukurti kino filmą savarankiškai. Juosta „Ci troviamo in galleria“ buvo muzikinė komedija, o pirmąją sėkmę jam pelnė drama „Gli innamorati“ (1955 m.), parodyta Kanų kino festivalyje. 

Per savo karjerą Bolonjinis sukūrė beveik 50 kino filmų, Kanų kino festivaliuose 5 kartus nominuotas Auksinei palmės šakelei ir kitiems Europos kino apdovanojimams. 

Praėjusio amžiaus 7 dešimtmetyje jis sukūrė eilę teatro spektaklių bei operų.

Režisierius mirė 2001 m., būdamas 78 metų amžiaus.

## Filmografija

* Ci troviamo in galleria (1953)
* I cavalieri della regina (1954)
* La vena d'oro (1955)
* Gli innamorati (1955)
* Guardia, guardia scelta, brigadiere e maresciallo (1956)
* Marisa la civetta (1957)
* Giovani mariti (1958)
* Arrangiatevi (1959)
* La notte brava (1959)
* Il bell'Antonio (1960)
* La giornata balorda (1960)
* La viaccia (1961)
* Senilità (1962)
* Agostino (1962)
* La corruzione (1963)
* La donna è una cosa meravigliosa (1964) 
* Mano ponia (1964) 
* Lėlytės (1965) 
* I tre volti (1965) 
* Madamigella di Maupin (1966)
* Le fate (1966) 
* Raganos (1967) 
* Seniausia profesija pasaulyje (1967) 
* Arabella (1967)
* Capriccio all'italiana (1968) 
* Un bellissimo novembre (1969)
* L'assoluto naturale (1969)
* Metello (1970)
* Bubù (1971)
* Imputazione di omicidio per uno studente (1972)
* Fatti di gente perbene (1974)
* Libera, meile mano (1975)
* Senais laiptais (1975)
* L'eredità Ferramonti (1976)
* Didysis virimas (1977)
* Kur vyksi atostogauti? (1978) 
* La storia vera della signora dalle camelie (1981)
* Venecietė (1986)
* Mosca addio (1987)
* 12 registi per 12 città (1989, dokumentinis) 
* La villa del venerdì (1991)

## Pagrindiniai apdovanojimai
* Kanų kino festivalis – Auksinė palmės šakelė (nominacija) (1956, 1958, 1961, 1970, 1976)
* David di Donatello – karjeros apdovanojimas (1999)
* Giffoni filmų festivalis (1990)
* Lokarno filmų festivalis (1960, 1975)
* San Sebastiano filmų festivalis(1962, 1966)
* Globo d'oro (nominacija) (1960)

## Nuorodos

* IMDb profilis

## Šaltiniai
2022–2023 m. Bahreino Premjer lyga

**2022–2023 m. Bahreino Premjer lyga** – Bahreino 66-asis futbolo čempionatas. Sezonas prasidėjo 2022 m. rugsėjo 11 d., o baigėsi 2023 m. gegužės 8 d.

## 2022–2023 m. [[Bahreino futbolo čempionatas|Premjer lyga]]
* **Premjer lyga** – aukščiausioji futbolo lyga. Dalyvavo 10 klubų. 

### Dalyviai
* **[[Al-Ahli Club (Manama)|Al-Ahli]]**  
* **[[Al-Hala SC|Al-Hala]]**  
* **[[Hidd SCC|Al-Hidd]]**  
* **[[Al-Khaldiya SC|Al-Khaldiya]]**  
* **[[Al-Muharraq SC|Al-Muharraq]]**  
* **[[Manama Club|Manama]]**  
* **[[Al-Shabab Club (Manama)|Al-Shabab]]**  
* **[[Riffa SC|Al-Riffa]]**  
* **[[East Riffa Club|East Riffa]]**  
* **[[Sitra Club|↑ Sitra]]**  
* **[[Bahrain Club|↑ Bahrain]]** 

### Galutinė lentelė
; Galutinė komandų rikiuotė

* **[[Budaiya Club|Budaiya]]** turėjo šešių taškų nuobaudą.

## 2022–2023 m. Antrasis divizionas
* Antrasis divizionas – antros pakopos futbolo pirmenybės šalyje.
* Nugalėtojais tapo Al Najma.
### Galutinė lentelė

## 2022–2023 m. Bahreino taurės turnyras
Į finalą pateko Al-Khaldiya ir Manama.
#### Finalo rungtynės
----

----

* Pagrindinis rungtynių laikas baigėsi esant lygiam rezultatui 2-2. 
* Manama nugalėjo varžovus tik po baudinių serijos ir iškovojo šalies futbolo taurę.
----

## Išnašos

## Nuorodos
* Soccerway *(2022–2023 m. sezonas)*
* goalzz.com *(2022–2023 m. sezonas)*
* 2023 m. sezonas pagal RSSSF
Francesco Camarda

**Frančeskas Kamarda** (; g. 2008 m. kovo 10 d.) – Italijos futbolininkas, puolėjas.

## Karjera
Gimė Milane, Italijoje. Vaikystėje domėjosi futbolu ir kikboksu. Sportuoti pradėjo Milano futbolo mokykloje „Afforese“, treniravosi „AC Milan“ akademijoje. 

2015 m. prisijungė prie AC Milan klubo. Pirmoje treniruotėje žaidė kaip gynėjas, tačiau rungtyniaudamas išsiskirdavo rezultatyvumu ir buvo perkeltas į priekį žaisti puolėju.

Jaunasis talentas atkreipė tarptautinės žiniasklaidos dėmesį ir buvo giriamas už tai, kad AC Milan akademijoje per 89 rungtynes pelnė 485 įvarčius, vidutiniškai po 5,45 įvarčio per rungtynes.

Būdamas keturiolikos metų jis treniravosi „AC Milan“ U19 komandoje ir pelnė du įvarčius rungtynėse prieš „Eccellenza“ komandą „Solbiatese“.

2023 m. lapkritį, dėl traumų krizės, AC Milan vadovas Stefano Pioli pakvietė Camardą į pirmąją komandą. Klubas turėjo specialiai paprašyti Italijos futbolo federacijos leidimo, nes jaunesniems nei 16 metų žaidėjams paprastai neleidžiama būti Italijos pirmosios komandos dalimi. 2023 m. lapkričio 25 d. vyko Serie A rungtynėse prieš „Fiorentina“; 83 minutę F. Kamarda pasirodė po keitimo ir tapo jauniausiu visų laikų „Serie A“ futbolininku, būdamas 15 metų ir 260 dienų amžiaus.

2025 m. liepos 7 d. nuomos pagrindais perleistas US Lecce 2025–2026 m. sezonui. 2025 m. rugsėjo 28 d., būdamas 17 metų ir 202 dienų amžiaus, pelnė savo pirmąjį įvartį Serie A rungtynėse prieš Bologna, kurios baigėsi lygiosiomis 2–2 ir tapo jauniausiu US Lecce pelniusiu įvartį Serie A.

## Laimėjimai

## Rinktinės
Atstovavo Italijos U15, U16, U17 jaunimo rinktinėms.

## Išnašos

## Nuorodos
* SOCCERWAY: Francesco Camarda
* Transfermarkt: Francesco Camarda
* worldfootball.net: Francesco Camarda
Claudia Cavalcanti

**Klaudija Kavalkanti** (; g. 1966 m. rugpjūčio 5 d. Romoje) – italų aktorė ir televizijos laidų vedėja.

## Biografija
Karjerą kine pradėjo 1984 m. ir kurį laiką buvo gana populiari gražių moterų vaidmenų atlikėja, tame tarpe ir erotinio pobūdžio filmuose. 1991 m. jis atsidėjo pasirodymams televizijoje, kanale HSE24, o dešimtmečio pabaigoje visiškai pasitraukė iš šou verslo ir išvyko į Indiją, kur susidomėjo meditacija. 2008 m., baigusi studijas, ėmė dirbti konsultante ir bioenergetikos kursų trenere.

## Filmografija
### Kinas
* Le bon roi Dagobert (1984)
* Maladonna (1984)
* Amarsi un po'... (1984)
* Domani mi sposo (1984)
* Dėmesys (1985)
* Penombra (1986)
* Subtilus nuodėmės žavesys (1987)
* La trasgressione (1987)
* La lingua (1987)
* Le finte bionde (1989)
* Viaggio di nozze in giallo (1990)
* Strepitosamente... flop (1991)
* Borderline (1998)

### Televizija
* Bit  
* Jeans 2  
* Domenica in
* Versilia 66  
* Cinema che follia! 
* Proffimamente non stop  
* Questo è amore  
* Scherzi a parte
* Maurizio Costanzo Show
* Un papà quasi perfetto  
* Due fratelli (1988, mini serialas)
* Casa Vianello (1988, serialas, 4 epizodai)

## Nuorodos

* IMDb profilis

## Šaltiniai
Londono Lions

**Londono „Lions“** – Anglijos krepšinio klubas iš Londono (Stratfordo priemiesčio).

## Istorija
Įkurtas 1977 m., kaip Hemel Hemstido „Lakers“, Hemel Hemstido priemiestyje. Vėliau persikėlė į Votfordą, paskui – į Milton Keinsą. Nuo 2012 m. – įsikūręs Londone. Varžėsi daugiausia antrojoje Didžiosios Britanijos lygoje, nuo 2012 m. – aukščiausioje lygoje. 2019 m. tapo Britanijos čempionais, po to debiutavo FIBA Čempionų lygoje, 2021–22 m. žaidė FIBA Europos taurėje, nuo 2022 m. – Europos taurėje.

2024 m. klubą, kuriam grėsė bankrotas, įsigijo Lietuvos bendrovė „Tesonet“. Klubo prezidentu paskirtas Martynas Purlys, vyriausiuoju treneriu – Tautvydas Sabonis.

## Pavadinimų kaita
* Hemel Hempstead Lakers (1977–1985)
* Hemel Royals (1985–1996)
* Hemel & Watford Royals (1996–1997)
* Watford Royals (1997–1998)
* Milton Keynes Lions (1998–2012)
* London Lions (2012–)

## Pasiekimai
* Britanijos krepšinio lyga: 2018–19, 2022–23 m.
* Britanijos krepšinio taurė: 2007–08, 2018–19, 2022–23 m.
* Britanijos krepšinio trofėjus: 2020–21 m.

## Lietuviai
* Rokas Gustys (2023 m.)
* Karolis Lukošiūnas (2025–)
* Tautvydas Sabonis (vyr. treneris, 2025–)
* Gintaras Krapikas (trenerio asistentas, 2025–)

## Šaltiniai
ViLLE

**ViLLE**  yra UNESCO 2021 metais apdovanota, pripažinta globaliu lygmeniu reikšminga edukacinė priemonė  - 15-oje valstybių naudojama kompiuterinių programų sistema, skirta mokytojo ir mokinių efektyviai sąveikai
 ugdymo procese. Ji sukurta Suomijoje, Turku universitete, įdiegta daugiau nei pusėje Suomijos mokyklų  ir yra nemokamai naudojama Lietuvos mokyklose informatikos, tačiau mokamai matematikos pamokose  (pvz. Šiaulių Dubysos aukštupio m-je ) - tam dėmesį rodo Lietuvos Respublikos švietimo mokslo ir sporto ministerija , dar 2017 m. trijų mokyklų pradinukai pradėjo mokytis matematikos ViLLE pagalba, ji diegiama pasaulinėje, jungiančioje 82 valstybes moksleivių informatikos olimpiadoje "Bebras" .

Ši programų sistema, naudojanti AI, leidžia:

– mokytojui parinkti ugdomąsias užduotis iš jau sudarytų ir sukauptų arba sudaryti ir integruoti sistemoje prieinamas visiems naujas

– mokiniams kompiuterio ekrane vykdyti iš mokytojo gautas užduotis ir gauti kompiuterio įvertinimą

– mokytojui matyti užduočių įvykdymo eigą

– organizuoti egzaminus.

Informatinio ugdymo užduotys nemokamoje ir laisvai prieinamoje ViLLE platformoje galės būti naudingos Lietuvos mokykloms ir prisidės prie moksleivių informatinio mąstymo ugdymo. Lietuvių komandos sukurti informatikos mokslo uždaviniai mokiniams ir mokytojams šiuo metu prieinami anglų, suomių  ir lietuvių kalbomis.

Ši programų sistema priklauso Virtualių edukacinių aplinkų (VLE angl.) klasei

## Literatūra

* Virtuali edukacinė aplinka https://en.wikipedia.org/wiki/Virtual_learning_environment

## Šaltiniai
Atlas FC

**Atlas Fútbol Club** arba tiesiog **Atlas** – Meksikos futbolo klubas iš Gvadalacharos miesto. 

## Istorija

Klubo ištakos siekia 1916 m. Rungtyniavo aukščiausioje šalies lygoje. Pirmą kartą čempionais tapo 1950–1951 m. sezone.

## Laimėjimai
; **[[Primera División de México|Liga MX]]**
***Čempionai (3):** 1950–1951, 2021–2022 Liga MX (Apertura 2021), 2021–2022 Liga MX (Clausura 2022)

; **[[Copa MX]]**
***Nugalėtojai (4):** 1945–1946, 1949–1950, 1961–1962, 1967–1968

## Sezonai

; Pastarųjų metų sezonai

## Spalvinė gama

## Emblema

Vaizdas:Atlas FC emblema.png|Senoji emblema
Vaizdas:Atlas FC emblema 3žv.png|dabartinė emblema


## Apranga
; Sportinės aprangos pokyčiai.
* Namuose žaidžia tradicine apranga. 

## Garsesni žaidėjai
; Atstovavę Meksikos nacionalinei rinktinei
*  Luis Reyes, gynėjas;

; Užsieniečiai
*  Felipe Baloy, gynėjas;

## Šaltiniai

## Nuorodos
* Oficiali klubo svetainė
* facebook paskyra
* SOCCERWAY
* FLASHSCORE
* Transfermarkt
* Globalsportsarchive
Atlético San Luis

**Atlético San Luis** arba tiesiog **Atlético** – Meksikos futbolo klubas iš San Luis Potosi miesto. 

## Istorija
2013 m. gegužės 28 d. įkurtas klubas. Kitados rungtyniavo žemesniuose divizionuose. Nuo 2019–2022 m. sezono žaidė Liga MX – aukščiausioje šalies lygoje.

## Laimėjimai
; **[[Primera División de México|Liga MX]]**
***Čempionai (0):**

## Sezonai
; Pastarųjų metų sezonai

## Spalvinė gama

## Apranga
; Sportinės aprangos pokyčiai.
* Namuose žaidžia tradicine apranga. 

## Garsesni žaidėjai
; Atstovavę Meksikos nacionalinei rinktinei
*  Julio César Domínguez, gynėjas;
*  Javier Güemez, saugas;
*  Jürgen Damm, saugas;
; Užsieniečiai
*  Cristiano Piccini, gynėjas;

## Išnašos

## Nuorodos
* Oficiali klubo svetainė
* facebook paskyra
* SOCCERWAY
* FLASHSCORE
* Transfermarkt
* Globalsportsarchive
Club León

**Club León** arba tiesiog **León** – Meksikos futbolo klubas iš Leono miesto. 

Namų rungtynes žaidė Leono stadione (), dar žinomu kaip „Nau Kampo“ stadionas .

## Istorija

Klubo ištakos siekia 1944 m. Kitados žaidė tuometiniame Primera División (aukščiausioji lyga), būta iškitimų į žemesnį divizioną. 

Nuo 2012–2013 m. sezono rungtyniavo Liga MX – aukščiausioje šalies lygoje.

## Laimėjimai
; **[[Primera División de México|Liga MX]]**
***Čempionai (8):** 1947–48, 1948–49, 1951–52, 1955–56, 1991–92, Apertura 2013, Clausura 2014, Guardianes 2020

## Sezonai
; Pastarųjų metų sezonai

## Spalvinė gama

## Apranga
; Sportinės aprangos pokyčiai.
* Namuose žaidžia tradicine apranga. 

## Garsesni žaidėjai
; Atstovavę Meksikos nacionalinei rinktinei
*   Andrés Guardado, saugas;
*  Osvaldo Rodríguez, gynėjas;

; Užsieniečiai
*   James Rodríguez, saugas;
*  Rodrigo Echeverría, atraminis saugas;

## Šaltiniai

## Nuorodos
* 
* facebook paskyra
* SOCCERWAY
* FLASHSCORE
* Transfermarkt
* Globalsportsarchive
Mazatlán FC

**Mazatlán Fútbol Club** arba tiesiog **Mazatlán** – Meksikos futbolo klubas iš Masatlano miesto, vakarų Meksikoje, Sinaloa valstijoje. 

Namų rungtynes žaidė Masatlano stadione (), dar žinomame kaip „El Encanto“, talpinančiame 25 tūkst. žiūrovų.

## Istorija
Klubo ištakos siekia 2020 m. birželio 2 d. Nuo 2020–2021 m. sezono rungtyniavo Liga MX – aukščiausioje šalies lygoje.

## Laimėjimai
; **[[Primera División de México|Liga MX]]**
***Čempionai (0):**

## Sezonai
; Pastarųjų metų sezonai

## Spalvinė gama

## Apranga
; Sportinės aprangos pokyčiai.
* Namuose žaidžia tradicine apranga. 

## Garsesni žaidėjai
; Atstovavę Meksikos nacionalinei rinktinei
*  Hugo González, vartininkas;
*  Luis Olivas, gynėjas;
; Užsieniečiai
*  Eduard Bello, saugas;
*  Édgar Yoel Bárcenas, saugas;

## Išnašos

## Nuorodos
* Oficiali klubo svetainė
* facebook paskyra
* SOCCERWAY
* FLASHSCORE
* Transfermarkt
* Globalsportsarchive
Club Necaxa

**Impulsora del Deportivo Necaxa S.A. de C.V.**, o trumpiau žinomas kaip **Club Necaxa** arba tiesiog **Necaxa** – Meksikos futbolo klubas iš Agvaskaljenteso miesto. Dar vadinamas **Necaxa Aguascalientes**. Namų rungtynes žaidė „Viktorijos“ stadione (), talpinančiame 25,5 tūkst. žiūrovų.

## Istorija
Klubo ištakos siekia 1923 m. Nuo 2003–2004 m. sezono rungtyniavo aukščiausioje šalies lygoje, tuometiniame Primera División. 2009–2010 m. sezoną praleido Liga de Ascenso (II pakopa).

2010–2011 m. sezone vėl žaidė Primera División, tačiau po  sezono iškrito į žemesnį divizioną. Nuo 2011–2012 m. sezono rungtyniavo Liga de Ascenso (II pakopa).

Nuo 2016 m. sezono žaidė Liga MX – stipriausioje šalies lygoje.

## Laimėjimai
; **Primera División, [[Primera División de México|Liga MX]]**
* **Čempionai (3):** 1994–1995, 1995–1996, Invierno 1998

## Sezonai
; Pastarųjų metų sezonai

## Spalvinė gama

## Apranga
; Sportinės aprangos pokyčiai.
* Namuose žaidžia tradicine apranga. 

## Garsesni žaidėjai
; Atstovavę Meksikos nacionalinei rinktinei
*   Cuauhtémoc Blanco, puolėjas;
*  Raúl Gudiño, vartininkas;
*  José Iván Rodríguez, atraminis saugas;
; Užsieniečiai
*   Álex Aguinaga, saugas;
*  Ivo Basay, puolėjas;
*  Carlos Castro, puolėjas; 
*  Pedro Dellacha, gynėjas;
*  Hernán Medford, puolėjas;
*  Tressor Moreno, saugas;
*  Kalusha Bwalya, puolėjas;
*  Hugo Rodallega, puolėjas;

## Išnašos

## Nuorodos
* Oficiali klubo svetainė
* facebook paskyra
* SOCCERWAY
* FLASHSCORE
* Transfermarkt
* Globalsportsarchive
CF Pachuca

**Club de Fútbol Pachuca** arba tiesiog **Pachuca** – Meksikos futbolo klubas iš Pačukos miesto. 

## Istorija
Klubo ištakos siekia 1901 m. Kitados žaidė Primera División – tuometinėje aukščiausioje lygoje. Būta iškritimų į Segunda División. 

Nuo 1998–1999 m. sezono vėl rungtyniavo aukščiausioje šalies lygoje Primera División, o nuo 2012–2013 m. sezono – Liga MX.

## Laimėjimai
; **[[Primera División de México|Liga MX]]**
***Čempionai (7):** Invierno 1999, Invierno 2001, Apertura 2003, Clausura 2006, Clausura 2007, Clausura 2016, Apertura 2022

## Sezonai
; Pastarųjų metų sezonai

## Spalvinė gama

## Apranga
; Sportinės aprangos pokyčiai.
* Namuose žaidžia tradicine apranga. 

; Aprangos gamintojai
*  Atletica (1997–2004);
*  Puma (2004–2010);
*  Nike (2010–2018);
*  Charly (2018–);

## Stadionas
* „Idalgo“ stadionas (), talpinantis 30 tūkst. žiūrovų.

## Garsesni žaidėjai
; Atstovavę Meksikos nacionalinei rinktinei
*  Jared Borgetti, puolėjas;
; Užeieniečiai
*    Juan Arango, saugas;
*  Nelson Cuevas, puolėjas;
*   Paulo da Silva, gynėjas;
*  Segundo Castillo, saugas;

## Išnašos

## Nuorodos
* Oficiali klubo svetainė 
* facebook paskyra
* SOCCERWAY
* FLASHSCORE
* Transfermarkt
* Globalsportsarchive
Querétaro FC

**Querétaro Fútbol Club** arba tiesiog **Querétaro** – Meksikos futbolo klubas iš Santjago de Keretaro miesto. 

## Istorija
Klubo ištakos siekia 1950 m. Kitados žaidė Segunda División (antra pakopa). Patekdavo į stipriausią divizioną – Primera División, tačiau ilgam jame įsitvirtinti nesugebėdavo. Nuo 2009–2010 m. rungtyniavo aukščiausioje šalies lygoje, tuometiniame Primera División. Nuo 2012–2013 m. žaidė Liga MX.

## Laimėjimai
; **[[Primera División de México|Liga MX]]**
***Čempionai (0):** –
*Antroji vieta: 2014–2015 Clausura
 
;**[[Copa MX]]**
***Laimėtojai (1):** Apertura 2016

; **[[Supercopa MX]]**
***Laimėtojai (1):** 2017

## Sezonai
; Pastarųjų metų sezonai

## Spalvinė gama

## Apranga
; Sportinės aprangos pokyčiai.
* Namuose žaidžia tradicine apranga. 

## Garsesni žaidėjai
; Atstovavę Meksikos nacionalinei rinktinei
*  Pablo Barrera, saugas;
; Užsieniečiai
*  Joaquín Montecinos, saugas;
*  Rubio Rubin, puolėjas;
*  Ayrton Preciado, saugas;

## Šaltiniai

## Nuorodos
* Oficiali klubo svetainė
* facebook paskyra
* SOCCERWAY
* FLASHSCORE
* Transfermarkt
* Globalsportsarchive
Lutino

**Lutino** - mutacija pas paukščius, pasižyminti geltona  pigmentacija, kuri dar žinoma kaip ksantochromizmas.

Lutino paukščiai turi grynai geltonas plunksnas, baltas arba blyškiai geltonas skrydžio ir uodegos plunksnas ir sidabriškai baltas skruostų dėmes. Lutino paukščių akys raudonos, su balta rainele.

Lutino mutacija neretai pasitaiko tarp papūginių paukščių (*Psittaciformes*), tarp jų pas nimfines papūgėles (*Nymphicus hollandicus*), rečiau tarp Aleksandro žieduotųjų papūgų (*Psittacula eupatria*) ir tarp kitų paukščių rūšių.

Gera taisyklė yra tokia: jei paukštis turi kokių nors pilkų, rudų, juodų žymių ar spalvotų plotų, tai reikštų kad jis nėra lutino paukštis.

## Galerija

Zita, perruche calopsitte.jpg|Namuose auginamų Lutino nimfinė papūgėlė (*Nymphicus hollandicus*)
Lutino Cockatiel.jpg|Namuose auginamų Lutino nimfinių papūgėlių (*Nymphicus hollandicus*) porelė
Peach-faced lovebird, "lutino" variant.jpg|Lutino rausvaveidis agapornis (*Agapornis roseicollis*)


## Taip pat skaitykite
* Albinizmas
* Amelanizmas
* Baltmė
* Dischromija
* Eritrizmas
* Leukizmas
* Melanizmas
* Piebaldizmas

## Šaltiniai
Santos Laguna

**Club Santos Laguna S.A. de C.V** arba tiesiog **Santos Laguna** – Meksikos futbolo klubas iš Toreono miesto. 

## Istorija
Klubo ištakos siekia 1993 m. Kitados žaidė Segunda División. Nuo 1998–1999 m. rungtyniavo aukščiausioje šalies lygoje – tuometiniame Primera División. Nuo 2012–2013 m. sezono žaidė Liga MX.

## Laimėjimai
; **[[Primera División de México|Liga MX]]**
***Čempionai (6):** Invierno 1996, Verano 2001, Clausura 2008, Clausura 2012, Clausura 2015, Clausura 2018

; Copa MX
***Nugalėtojai (1):** Apertura 2014

## Sezonai
; Pastarųjų metų sezonai

## Spalvinė gama

## Apranga
; Sportinės aprangos pokyčiai.
* Namuose žaidžia tradicine apranga. 

; Aprangos gamintojai
*  Adidas (1988–1989);		
*  Pepin (1989–1991);		
*  Topper (1991–1992);		
*  Pony (1992–1994);		
*  Aba Sport (1994–1996);	
*  Corona Sport (1996–2000);	
*  Atletica (2002–2010);	
*  Puma (2011–2018);
*  Charly (2018–);

## Garsesni žaidėjai
; Atstovavę Meksikos nacionalinei rinktinei
*  Jared Borgetti, puolėjas;
*  Oribe Peralta, puolėjas;
; Užsieniečiai
*   Felipe Baloy, gynėjas;
*  Christian Benítez, puolėjas;

## Išnašos

## Nuorodos
* Oficiali klubo svetainė
* facebook paskyra
* SOCCERWAY
* FLASHSCORE
* Transfermarkt
* Globalsportsarchive
Club Tijuana

**Club Tijuana Xoloitzcuintles de Caliente** arba tiesiog **Club Tijuana** – Meksikos futbolo klubas iš Tichuanos miesto. 

## Istorija
Klubo ištakos siekia 2007 m. Kitados žaidė antroje pakopoje, o nuo 2011–2012 m. sezono – tuometiniame Primera Division (I) – aukščiausioje šalies lygoje. Nuo 2012–2013 m. sezono žaidė Liga MX.

## Laimėjimai
; **[[Primera División de México|Liga MX]]**
***Čempionai (1):** Apertura 2012

## Sezonai
; Pastarųjų metų sezonai

## Spalvinė gama

## Apranga
; Sportinės aprangos pokyčiai.
* Namuose žaidžia tradicine apranga. 

; Aprangos gamintojai
*  Ardex (2007);
*  Atletica (2007–2008);
*  Voit (2008);
*  Atletica (2009–2010);
*  Kappa (2011);
*  Nike (2011–2014);
*  Adidas (2015–2017);
*  Charly, (2017–);

## Garsesni žaidėjai
; Atstovavę Meksikos nacionalinei rinktinei
*  Jesús Corona, vartininkas;
; Užsieniečiai
*  Joe Corona, saugas;
*  Carlos González, puolėjas;
*  Lucas Cavallini, puolėjas;

## Stadionas
* Namų rungtynes žaidė Estadio Caliente (Tichuana), talpinačiame daugiau nei 27 tūkst. žiūrovų.

## Išnašos

## Nuorodos
* Oficiali klubo svetainė
* facebook paskyra
* SOCCERWAY
* FLASHSCORE
* Transfermarkt
* Globalsportsarchive
Tigres UANL

**Club de Fútbol Tigres de la Universidad Autónoma de Nuevo León** arba tiesiog **Tigres UANL** arba **Tigres** – Meksikos futbolo klubas iš San Nikolas de los Garsos miesto. 

## Istorija
Klubo ištakos siekia 1960 m. Kitados žaidė Segunda División. Nuo 1974–1975 m. sezono rungtyniavo tuometinėje aukščiausioje šalies lygoje – Primera División. 1996–1997 m. sezoną praleido antroje pakopoje. Nuo 1997–1998 m. sezono vėl žaidė pajėgiausiame divizione, nuo 2012–2013 m. vadintoje Liga MX.

## Laimėjimai
; **[[Primera División de México|Liga MX]]**
***Čempionai (8):** 1977–1978, 1981–1982, Apertura 2011, Apertura 2015, Apertura 2016, Apertura 2017, Clausura 2019, Clausura 2023

## Sezonai
; Pastarųjų metų sezonai

## Spalvinė gama

## Apranga
; Sportinės aprangos pokyčiai.
* Namuose žaidžia tradicine apranga. 

## Garsesni žaidėjai
; Atstovavę Meksikos nacionalinei rinktinei
*  Francisco Fonseca, puolėjas;
*  Carlos Salcido, gynėjas;
*  Claudio Suárez, gynėjas;
; Užsieniečiai
*  Iván Hurtado, gynėjas;

## Šaltiniai

## Nuorodos
* Oficiali klubo svetainė
* facebook paskyra
* SOCCERWAY
* FLASHSCORE
* Transfermarkt
* Globalsportsarchive
Club Universidad Nacional

**Club Universidad Nacional** arba tiesiog **Universidad Nacional** arba **Pumas** – Meksikos futbolo klubas iš Meksiko miesto. Dar žinomas kaip **Pumas UNA México**.

## Istorija
Klubo ištakos siekia 1954 m. Kitados žaidė Segunda División. Nuo 1962–1963 m. sezono rungtyniavo tuometinėje aukščiausioje šalies lygoje – Primera División. Nuo 2012–2013 m. sezono žaidė Liga MX.

## Laimėjimai
; **[[Primera División de México|Liga MX]]**
***Čempionai (7):** 1976–1977, 1980–1981, 1990–1991, Clausura 2004, Apertura 2004, Clausura 2009, Clausura 2011

## Sezonai
; Pastarųjų metų sezonai

## Spalvinė gama

## Apranga
; Sportinės aprangos pokyčiai.
* Namuose žaidžia tradicine apranga. 

## Garsesni žaidėjai
; Atstovavę Meksikos nacionalinei rinktinei
*  Pablo Barrera, saugas;
*  Jorge Campos, vartininkas;
*  Francisco Fonseca, puolėjas;
*  Gerardo Torrado, atraminis saugas;
; Užsieniečiai
*  Dani Alves, gynėjas;
*  Joaquín Botero, puolėjas;

## Šaltiniai

## Nuorodos
* Oficiali klubo svetainė
* facebook paskyra
* SOCCERWAY
* Transfermarkt
* Globalsportsarchive
Patrizia Viotti

**Patricija Vioti** (, 1950 m. – 1994 m.) buvo italų aktorė.

## Biografija
Savo karjerą ji pradėjo kaip erotinės fotonovelės “Lunella” modelis, o 1969 m. tapo žinoma visuomenėje dėl romano su dainininku Mal Ryder. Pasinaudodama populiarumu, ji gavo keletą vaidmenų kine, nors judviejų romanas nutrūko tais pačiais metais. Pirmasis Patricijos filmas buvo juosta „Erika“, vėliau sekė keli pasirodymai erotinėse komedijose bei giallo filme „Malonumo beieškant“.

Jos karjerą šou versle užbaigė priklausomybė nuo narkotikų ir dėl to sekę keli įkalinimai.

## Filmografija
* Erika (1971)
* La notte dei dannati (1971)
* Malonumo beieškant] (1972)
* Beffe, licenzie et amori del Decamerone segreto (1972)
* Canterbury proibito (1972)
* La morte scende leggera (1972)
* Charlys Nichten (1974)

## Nuorodos

* IMDb profilis

## Šaltiniai

## Literatūra
* Curti, Roberto. *Italian Gothic Horror Films, 1970-1979*. McFarland, 2017.
Ramona Badescu

**Ramona Biadesku** (; g. 1968 m. lapkričio 29 d. Krajova) – Rumunijoje gimusi ir Italijoje išpopuliarėjusi aktorė, dainininkė ir modelis.

## Biografija
Biadesku gimė ir užaugo Rumunijoje, pasiturinčioje šeimoje. Čia ji baigė ekonomikos ir verslo studijas, o 1990 m. persikėlė gyventi į Italiją. Laisvai kalba ne tik šiomis dvejomis kalbomis, bet ir prancūziškai bei angliškai. Turi Italijos pilietybę. 2019 m., būdama 51 metų amžiaus, susilaukė sūnaus Ignazio.

1994 m. Ramona nusifilmavo seriale „Le storie di Farland“, vėliau pasirodė keliuose TV ir kino filmuose.

2008 m. nesėkmingai dalyvavo Romos savivaldybės rinkimuose, tačiau vėliau naujai išrinktas miesto meras paskyrė ją patarėja ryšiams su rumunų bendruomene.

## Filmografija

### Kinas
* Parenti serpenti (1992)
* Teste rasate (1993)
* Le nuove comiche (1994)
* Chiavi in mano (1996)
* Paparazzi (1998)
* Alex l’ariete (2000)
* Bibo per sempre (2000)
* Caruso, zero in condotta (2001)
* Gli eroi di Podrute (2006)

### Televizija
* Le storie di Farland (1993, serialas, 40 epizodų)
* La regina degli uomini pesce (1995, TV filmas)
* La piovra 8 – Lo scandalo (1997, mini serialas)
* I misteri di Cascina Vianello (1997, mini serialas, 1 epizodas)
* Incantesimo (1997–1998, serialas, 17 epizodų)
* Trenta righe per un delitto (1998, mini serialas)
* Un medico in famiglia (1998, serialas, 1 epizodas)
* Lo zio d’America (2006, serialas, 3 epizodai)
* Lo scandalo della Banca Romana (2010, mini serialas)

### TV programos
* Marameo (2002)
* La fattoria (2005)
* Serviţi va rog (2009)
* Duminica în familie (2013–2014)
* Poftiți pe la noi (2015)
* Te Cunosc De Undeva! (2017)

## Nuorodos

* IMDb profilis

## Šaltiniai
James Nnaji

**Džeimsas Nadžis** (, g. ) – Nigerijos krepšininkas. Žaidžia vidurio puolėjo pozicijoje.

## Profesionali karjera
Nadžis gimė ir užaugo Nigerijoje. 2018 m. persikėlė į Vengriją, kur prisijungė prie Vengrijos krepšinio lygoje rungtyniaujančios „Rátgéber Akadémia“ komandos. 2020 m. jis persikėlė iš Vengrijos į Barseloną ir prisijungė prie „FC Barcelona B“ klubo. Iš ten 2021 m. prisijungė prie pagrindinės „FC Barcelona“ komandos.

2023 m. NBA naujokų biržoje Džeimsą Nadžį 31-uoju šaukimu pasirinko Detroito „Pistons“ ekipa, kuri vėliau jį iškeitė į Šarlotės „Hornets“. 2024 m. jo šaukimo teisės buvo išmainytos Niujorko „Knicks“ komandai kartu su Karl-Anthony Towns kaip trijų komandų mainų dalis.

2025 m. liepos 18 d. per NBA vasaros lygos interviu patvirtino, kad jis ir Barselonos klubas abipusiu susitarimu nutrauks likusius dvejus sutarties metus. Rugpjūčio 1 d. „FC Barcelona“ oficialiai paskelbė, kad nutraukia sutartį su Nadžiu.

## Išnašos

## Nuorodos
* James Nnaji profilis „Basketball Reference“
* James Nnaji profilis „EuroLeague“
Jalen Pickett

**Džeilenas Piketas** (, g. ) – JAV krepšininkas, žaidžiantis NBA lygoje besivaržančiame Denverio „Nuggets“ klube. Žaidė universiteto krepšinį Sienos „Saints“ ir Pensilvanijos valstijos „Nittany Lions“ komandose.

## Profesionali karjera

### Denverio „Nuggets“ (2023–''dabar'')
2023 m. NBA naujokų biržoje Indianos „Pacers“ pasirinko jį 32-uoju šaukimu, bet vėliau iškeitė į „Nuggets“ ekipą.

## Statistika
### NBA
#### Reguliarusis sezonas

|-
| style="text-align:left;"| 
| style="text-align:left;"| Denveris
| 27 || 0 || 4.5 || **.429** || .360 || **.750** || .5 || .8 || .1 || .0 || 1.6
|-
| style="text-align:left;"| 
| style="text-align:left;"| Denveris
| **49** || **4** || **13.6** || .428 || **.396** || **.750** || **1.4** || **2.2** || **.4** || **.1** || **4.1**
|- class="sortbottom"
| style="text-align:center;" colspan="2"| Karjera
| 76 || 4 || 10.4 || .428 || .389 || .750 || 1.1 || 1.7 || .3 || .1 || 3.2
|}
#### Atkrintamosios varžybos

|-
| style="text-align:left;"| 2024
| style="text-align:left;"| Denveris
| 3 || 0 || 3.6 || **.667** || .000 ||  || .3 || .3 || .0 || **.3** || 1.3
|-
| style="text-align:left;"| 2025
| style="text-align:left;"| Denveris
| **8** || 0 || **7.1** || .333 || **.333** ||  || **.9** || **.6** || .0 || .1 || **1.6**
|- class="sortbottom"
| style="text-align:center;" colspan="2"| Karjera
| 11 || 0 || 6.2 || .389 || .300 || — || .7 || .5 || .0 || .2 || 1.5
|}

### Universitetas
{| class="wikitable sortable" style="text-align:right;"

|-
| style="text-align:left;"| 2018–19
| style="text-align:left;"| Siena
| 33 || 32 || 37.1 || .436 || .348 || .746 || 4.6 || **6.7** || **2.0** || 0.9 || 15.8
|-
| style="text-align:left;"| 2019–20
| style="text-align:left;"| Siena
| 29 || 28 || 37.0 || .458 || .374 || .689 || 4.6 || 6.0 || 1.0 || **1.1** || 15.1
|-
| style="text-align:left;"| 2020–21
| style="text-align:left;"| Siena
| 14 || 14 || 36.1 || .403 || .359 || .750 || 6.3 || 4.8 || 0.9 || **1.1** || 12.9
|-
| style="text-align:left;"| 2021–22
| style="text-align:left;"| Penn State
| 31 || 31 || **37.2** || .420 || .320 || .746 || 4.3 || 4.4 || 1.1 || 0.6 || 13.3
|-
| style="text-align:left;"| 2022–23
| style="text-align:left;"| Penn State
| **36** || **36** || 36.5 || **.511** || **.385** || **.774** || **7.3** || **6.7** || 0.9 || 0.5 || **17.9**
|- class="sortbottom"
| style="text-align:center;" colspan="2"| Karjera
|  144 || 142 || 36.9 || .454 || .355 || .742 || 5.4 || 5.8 || 1.2 || .8 || 15.3

## Išnašos

## Nuorodos
* Jalen Pickett profilis „Basketball Reference“
Morena Salvino

**Morena Salvino** (g. 1978 m. rugpjūčio 23 d. Milane) – italų aktorė, televizijos laidų vedėja ir buvęs modelis.

## Biografija
Morena gimė kalabriečių kilmės šeimoje, turi brolį dvynį ir vyresnę seserį. Nuo 11 iki 14 metų ji turėjo teatro patirties, vėliau lankė turizmo technikos institutą, įgijo reklamos organizatorės specialybę. Kaip modelis dalyvavo Wella kirpėjų konkursuose.

1997 m. draugai ją įrašė į konkursą Mis Italija, bet konkurse nedalyvavo, dirbo modeliu salonuose, dalyvavo įvairiose reklamos kampanijose ir televizijos programose.

1998 m. Morena dalyvavo „Il brutto anatroccolo“ (), Italia 1 transliuojamoje laidoje, kur buvo vienos iš epizodo pabaigoje atliekamų transformacijų herojė.

2001 m. ji suvaidino FIAT reklamoje „Cogli l'attimo“, kas suteikė jai didelį žinomumą. Tais pačiais metais Morena buvo pasamdyta dalyvauti Canale 5 televizijos programoje „Passaparola“ (ji tęsėsi iki 2003 m.) ir  taip pat grįžo į teatrą.

2004–2007 m. Morena dalyvavo muilo operoje „CentoVetrine“, 2008 m. atliko Matildos vaidmenį filme „Principessa“.

Vėliau ji nusifilmavo keliose užsienio rinkai skirtose reklamose, o 2013 m. kurį laiką rašė tinklaraštį, kuriame pristatė kulinarinius receptus.

## Filmografija
### Kinas
* Principessa (2009) 
* Il bene oscuro - Il genio, la ricerca, la vita (2010)
* La donna della mia vita (2010) 
* The Broken Key (2017) 

### Televizija
* La sai l'ultima? (1999-2001)
* Le Faremo Sapere  (2000)
* Passaparola (2002-2003)
* Vivere (2007-2008)
* CentoVetrine (2004-2007)
* La strana coppia (2008, 1 epizodas)
* Piloti (2008, 1 epizodas)
* Il restauratore (2012, 1 epizodas)
* Così fan tutte (2012, 1 epizodas)
* Camera Café (2017, 1 epizodas)
* Security (2021, TV filmas)

## Nuorodos

* IMDb profilis

## Šaltiniai
Carla Macelloni

**Karla Mačeloni** (; 1937 m. vasario 17 d. – 2015 m. kovo 23 d.) buvo italų aktorė ir televizijos laidų vedėja.

## Biografija
Dar vaikystėje Karla pradėjo vaidinti Milano radijo komedijose ir pjesėse; vienas pirmųjų jos pasirodymų buvo filme „Casa di bambola“ (1951 m.).

Turėdama labai kibirkščiuojantį ir simpatišką vaidybos stilių, ji dalyvavo keliuose filmuose (įsimintinas jos vaidmuo Vittorio De Sica filme „Anna di Brooklyn“, 1958 m.), taip pat dirbo kartu su komiku Totò, kol palaipsniui jos karjera nugrimzdo į užmarštį.

1974 m. kovo 21 d., dienraštis „La Stampa“ pranešė, kad, važiuojant pirmos klasės vagone traukinyje, turėjusiame ją nuvežti iš Milano į Romą, Karlą užpuolė 26 metų jaunuolis ir bandė ją išprievartauti. Tačiau aktorės reakcija užkirto kelią blogiausiam: po grumtynių jaunuolis pabėgo, o išgelbėta aktorė buvo nugabenta į Sant‘Orsola ligoninę ir po kelių patikrinimų galėjo tęsti kelionę.

Vėlesniais metais Karla daugiausia vaidino teatre ir kaip suflerė, paskui televizijoje (ji vaidino eilėje siužetų su Paolo Villaggio), o naujojo tūkstantmečio pradžioje, po daugelio metų tylos, vėl pasirodė kine ir televizijoje: filme „Ti spiace se bacio mamma?“ (2003 m.) ir televizijos seriale „Butta la luna“ (2006 m.).

## Nuorodos

* IMDb profilis

## Šaltiniai
Varzėja

**Varzėja** ( 'salpa, užliejama lyguma') – Amazonijos užliejamų miškų plotai. Tai Amazonės ir jos baseino upių pakrančių miškai, užliejami sezoninių potvynių metu. Vandens lygis varzėjoje pakyla 10–15 metrų. Varzėjos miškai apima ~180 tūkst. km² Amazonės baseine.

Varzėja skirstoma į žemąją ir aukštąją. Žemąją varzėją sudaro prie pat upių esantys plotai, kurie būna po vandeniu daugiau nei 50 dienų per metus, o vandens lygis viršija 3 metrus. Aukštoji varzėja – aukštesni plotai, kurie po vandeniu būna mažiau nei 50 dienų, o vandens vidutinis lygis mažesnis nei 3 metrai. Varzėja vadinami tie miškų plotai, kurie užliejami šviesiavandenių upių, nešančių daug turtingų nešmenų, tuo tarpu igapo vadinami tamsiavandenių upių užliejami miškai.

Dėl derlingų nešmenų, varzėja yra viena vešliausių ir produktyviausių Amazonijos gamtinių regionų. Tarp užlietų miškų veisiasi įvairios žuvys, varliagyviai, amazoniniai lamantinai, amazoniniai delfinai, juodieji kaimanai.

Varzėjos salpose auginami ryžiai, kukurūzai, ankštiniai, bananai, aliejinės kopūstpalmės, ganomi galvijai, buivolai, kertami miškai.

Pagrindiniai varzėjos plotai sudaro atskirus ekoregionus: Ikitoso, Puruso, Maražo, Monte Alegrės, Gurupos.

## Šaltiniai
Sirpa Lane

**Sirpa Lein** (; 1952 – 1999) buvo suomių kino aktorė, žinoma savo vaidmenimis praėjusio amžiaus 8 dešimtmetyje eksploatacinio ir erotinio žanro filmuose. 

## Biografija
Sirpą Švedijoje „atrado“ anglų fotografas ir režisierius David Hamilton, o išgarsino prancūzų režisierius Roger Vadim, suteikęs pagrindinį vaidmenį juostoje „La jeune fille assassinée“ ir netgi pavadinęs ją „naująja Brigitte Bardot“. Vis dėlto daug žadanti Sirpos karjera pasuko link eksploatacinio kino, erotikos, o kai kuriuose filmuose – ir pornografijos. Dar jaunystėje ji išvyko į užsienį ir gimtojoje Suomijoje dėl kino cenzūros buvo praktiškai nežinoma.

Aktorė mirė nuo AIDS 1999 m.

## Filmografija
* Fluff (1974)
* La jeune fille assassinée  (1974)
* Pedon vallassa (1975)
* Nazi Love Camp 27 (1977)
* Malabestia (1978)
* Papaya dei Caraibi (1978)
* La bestia nello spazio (1980)
* Trois filles dans le vent (1981)
* Le notti segrete di Lucrezia Borgia (1982)
* Giochi carnali (1983)

## Nuorodos

* IMDb profilis

## Šaltiniai
Stačiūnų geležinkelio stotis

**Stačiūnų geležinkelio stotis** – buvusi stotis pietinėje Stačiūnų kaimo dalyje, prie buvusio Gubernijos–Biržų geležinkelio. Išlikęs medinis stoties pastatas.

## Istorija

Stotis atidaryta 1916 m. 1923 m. joje surašyti 6 gyventojai. 1934 m. pastatytas naujas stoties pastatas.

Uždaryta apie 1972 m. panaikinus Gubernijos–Pakruojo geležinkelio ruožą.

## Šaltiniai
Ižui

**Ižui** () – miestas ir savivaldybė Brazilijos pietuose, Pietų Rio Grandės valstijos šiaurės vakaruose, 320 km į šiaurės vakarus nuo Porto Alegrės, 150 km į vakarus nuo Paso Fundo, netoli Ižui ir Potiribu upių santakos. Yra oro uostas, plentai į Paso Fundą, San Boržą, Tres Pasosą, Kruz Altą. Yra universiteto padalinys, didelė ligoninė. Žemės ūkio mašinų gamyba. Gyvulininkystė.

Savivaldybės plotas – 689 km², gyventojų skaičius – 84 780 (2022 m.). Kitos didesnės gyvenvietės: Itai, Šoraunas, Bareiras, Maua.

## Istorija
1890 m. Augusto Pestanos iniciatyva įkurta Ižui kolonija, į kurią atsikėlė migrantai iš įvairių Europos kraštų (vokiečiai, lenkai, švedai, latviai, lietuviai, olandai, italai, rusai ir kt. Imta plėtoti gyvulininkystė. 1912 m. sudaryta savivaldybė.

## Šaltiniai
Leonard Miller

**Leonardas Mileris** (, g. ) – Kanados krepšininkas, žaidžiantis NBA lygoje besivaržančiame Čikagos „Bulls“ klube. Baigęs vidurinę mokyklą jis nežaidė krepšinio universitete, o pasirinko NBA G lygą.

## Profesionali karjera
### NBA G lygos „Ignite“ (2022–2023 m.)
2022 m. rugsėjo 7 d. Mileris pasirašė sutartį su NBA G lygos „Ignite“ komanda. Jis buvo atrinktas į G lygos „Next Up Game“ rungtynes 2022–23 m. sezone.

### Minesotos „Timberwolves“ (2023–2026 m.)
2023 m. NBA naujokų biržoje San Antonijo „Spurs“ pasirinko jį 33-uoju šaukimu, tačiau vėliau išmainė į Minesotos „Timberwolves“. 2023 m. liepos 7 d. Mileris debiutavo vasaros lygoje Las Vegase. Liepos 9 d. Minesotos ekipa paskelbė, kad su krepšininku pasirašė sutartį.

### Čikagos „Bulls“ (2026–dabar)
2026 m. vasario 5 d. Mileris, Rob Dillingham ir keturi antrojo rato šaukimai iškeisti į Čikagos „Bulls“ ekipą mainais už Ayo Dosunmu ir Julian Philips.

## Statistika

### NBA
#### Reguliarusis sezonas

|-
| style="text-align:left;"| 
| style="text-align:left;"|Minesota
| **17** || 0 || **3.1** || **.650** || **.400** || .500 || **1.2** || **.5** || .1 || **.1** || **1.7**
|-
| style="text-align:left;"| 
| style="text-align:left;"|Minesota
| 13 || 0 || 2.5 || .400 || .000 || **1.000** || .8 || .0 || **.2** || **.1** || 1.5
|- class="sortbottom"
| style="text-align:center;" colspan="2"|Karjera
| 17 || 0 || 3.1 || .650 || .400 || .500 || 1.2 || .5 || .1 || .1 || 1.7
|}
#### Atkrintamosios varžybos

|-
| style="text-align:left;"| 2024
| style="text-align:left;"|Minesota
| **3** || 0 || 2.3 || .000 || .000 ||  || 1.3 || .0 || .0 || .0 || .0
|-
| style="text-align:left;"| 2025
| style="text-align:left;"|Minesota
| **3** || 0 || **4.3** || **.750** || **1.000** ||  || **1.7** || .0 || .0 || .0 || **4.3**
|- class="sortbottom"
| style="text-align:center;" colspan="2"|Karjera
| 6 || 0 || 3.3 || .667 || .500 || — || 1.5 || .0 || .0 || .0 || 2.2
|}

## Išnašos

## Nuorodos
* Leonard Miller profilis „Basketball Reference“
Ajovos Wolves

**Ajovos „Wolves“** () – NBA G lygos krepšinio komanda iš Di Moino, Ajovos valstijos. Ji yra Minesotos „Timberwolves“ dukterinė komanda.

Nuo 2007 m. iki 2017 m. komanda NBA D lygoje buvo žinoma kaip **Ajovos „Energy“**, kol ją įsigijo ir pervadino „Timberwolves“. Per pirmąsias namų rungtynes jie sumušė D lygos lankomumo rekordą – 8 842 sirgaliai. Vėliau, 2011 m. D lygos finalo antrosiose rungtynėse, į kurias susirinko 14 036 sirgaliai, jie vėl pasiekė rekordą. 2011 m. laimėjo D lygos finalą, nugalėję Rio Grandė slėnio „Vipers“ ekipą.

## Sezonai

## Klubo sudėtis

## NBA savininkai

### Ajovos „Energy“

* Čikagos „Bulls“ (2007–2014)
* Denverio „Nuggets“ (2012—2014)
* Memfio „Grizzlies“ (2014–2017)
* Majamio „Heat“ (2007–2008)
* Minesotos „Timberwolves“ (2013–2014)
* Naujojo Orleano „Hornets“ / „Pelicans“ (2011–2014)
* Finikso „Suns“ (2008–2011)
* Vašingtono „Wizards“ (2011–2014)

### Ajovos „Wolves“

* Minesotos „Timberwolves“ (2017–*dabar*)

## Išnašos
InSoil

**InSoil** – finansinių technologijų kompanija, startuolis. Tai tvariojo finansavimo platforma, kurioje investuotojai skolina pinigus ūkininkams, siekiantiems plėsti savo verslą ir pereiti prie tvaresnių dirvožemio valdymo praktikų, pavyzdžiui, neariminės žemdirbystės.

Bendrovė buvo įkurta 2020 m. Vilniuje, Lietuvoje. Šiuo metu „InSoil“ teikia paslaugas ūkininkams Lietuvoje, Lenkijoje, Latvijoje, Portugalijoje ir Bulgarijoje.
## Veikimo principas

„InSoil“ veiklą Lietuvoje prižiūri Lietuvos bankas. Visoje Europos Sąjungoje įmonės veiklą prižiūri Europos vertybinių popierių ir rinkų institucija (ESMA). Bendrovė reguliuojama pagal sutelktinio finansavimo paslaugų licenciją.

Bendrovės platformoje teikiamos žaliosios paskolos žemės ūkio plėtrai ir modernizavimui. Šioms paskoloms finansuoti pritraukiamas Skolinamasis kapitalas iš individualių investuotojų, korporacijų ir institucinių investuotojų. Investuotojai į „InSoil“ žaliąsias paskolas uždirba grąžą iš anglies dioksido sertifikatų pardavimo tarptautinėje rinkoje.

2023 m. bendrovė turėjo 10 500 užsiregistravusių investuotojų. Tarp jų yra Mantas Mikuckas, elektroninės komercijos įmonės „Vinted“ vienas įkūrėjų, kuris į žaliąsias paskolas investavo 1 mln. eurų. 

## Istorija

2020 m. bendrovę įkūrė Laimonas Noreika, Andrius Liukaitis ir Darius Verseckas. Tais pačiais metais įmonė pritraukė 200 000 eurų rizikos kapitalo investiciją iš startuolių akceleratoriaus „Startup Wise Guys“.

2021 m. įmonė pradėjo teikti paslaugas ūkininkams užsienio rinkose: Bulgarijoje, Latvijoje, Lenkijoje ir Portugalijoje. Bendrovė taip pat pritraukė 500 000 eurų investiciją į paskolas iš pirmojo institucinio investuotojo, Šveicarijos bendrovės „i2 Group“. 2021 m. pabaigoje, bendrovė pritraukė 850 000 eurų rizikos kapitalo investiciją iš rizikos kapitalo fondų valdymo kompanijų „Black Pearls VC“, „bValue VC“ ir „Startup Wise Guys“.

2022 m. į bendrovę investavo Lietuvoje įsikūrusi rizikos kapitalo fondų valdytoja „Practica Capital“. Šio sandorio metu į įmonę buvo investuota 3 mln. eurų. Tais pačiais metais vykusiuose apdovanojimuose „Lithuanian FinTech Awards“ „InSoil“ buvo išrinkta metų bendrove.

## Šaltiniai

## Nuorodos

* Oficiali svetainė
Ižui (upė)

**Ižui** () – upė pietų Brazilijoje, Pietų Rio Grandės valstijoje; kairysis Urugvajaus upės intakas. Prasideda Košilja Grandės kalnagūbryje, ~450 m aukštyje, Santo Augusto savivaldybėje. Smarkiai vingiuoja daugiausia į vakarus. Įteka į Urugvajų į pietvakarius nuo Rinkaun Vermeljo, priešais Argentinos sieną.

Didžiausi intakai – Kašambu, Potiribu, Konseisaunas, Ižuizinjas, Urubukaru, Urukva (kairieji), Varežaunas (dešinysis).

Upės vaga slenkstėta. Žemupyje sudaryti keli tvenkiniai (San Žozė, Paso San Žuano). Miestai prie Ižui: Ižui, Santo Anželas, Entre Ižuisas, Buriti, Vitorija das Misoinisas, Sero Largas, Roke Gonsalesas, Pirapo.

## Šaltiniai